**Szimmetria**

A 2020. évi kerámiaszimpózium anyagából nyílik kiállítás az Alföldi Galériában

**A tavalyi esztendő kerámiaművészeti alkotótáborában ‑ a XXIII. Vásárhelyi Kerámia Szimpózium tematikája a szimmetria volt ‑ készült művekből nyílik kiállítás szeptember 8-án, szerdán 17 órai kezdettel az Alföldi Galériában. A leonardói ihletésű beszámoló kiállítás vernisszázsán Dr. Miklós Péter, a Tornyai János Múzeum szakmai tanácsadója köszönti a megjelenteket, az alkotásokat Dr. Lovag Zsuzsa régész, művészettörténész mutatja be.**

A 2020. évi szimpózionon Antal András, Haber Szilvia, Herter Kata, Kiszely Mária, Kotormán Norbert, Kovács Lívia, Kun Éva, Nagy-György Ágnes, Návay Sándor, Pannonhalmi Zsuzsa vettek részt és állítanak ki. A tárlat október 10-ig látogatható az Alföldi Galéria földszintjének Kossuth téri szárnyában.